R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind aprobarea cofinanţării „Proiectului regional de dezvoltare a infrastructurii de apă şi apă uzată din judeţul Timiş, în perioada 2014-2020" prin POIM în vederea asigurării cofinanțării proiectului.
Analizând temeiurile juridice, respectiv: 

a) art. 8, alin. (3), lit. c) și art. 9, alin. (1), lit. c) şi lit. d) din Legea nr. 51/2006 a serviciilor comunitare de utilităţi publice, republicată, cu modificările și completările ulterioare;

b) art. 12, alin. (1), lit. g) şi art. 37 din Legea nr. 241/2006 a serviciului de alimentare cu apă şi de canalizare, republicată, cu modificările și completările ulterioare;

c) art. 35 din Legea nr. 273/2006 privind finanţele publice locale, cu modificările și completările ulterioare;

d) art. 89, art. 90 și art. 92 din OUG nr. 57/2019 privind Codul Administrativ, cu modificările și completările ulterioare.

Ținând cont de: 

a) referatul de aprobare nr. 11.922/12.12.2022 al Primarului orașului Deta, în calitatea sa de iniţiator;
b) raportul Compartimentului Dezvoltare economico-socială, prognoze și analize din cadrul Aparatului de specialitate al Primarului orașului Deta, înregistrat sub. nr. 11.923/12.12.2022 prin care se propune aprobarea cofinanțării „Proiectului regional de dezvoltare a infrastructurii de apă şi apă uzată din judeţul Timiş, în perioada 2014-2020" prin POIM în vederea asigurării cofinanțării proiectului;
c) avizele consultative ale Comisiei Urbanism și Comisiei Economice ale Consiliului local.
Luând în considerare:

adresa nr. 28.539/23.11.2022 a Societatii Aquatim S.A. și adresa nr. 237/09.12.2022 a Asociaţiei de Dezvoltare lntercomunitară Apă-Canal Timiş;

În temeiul prevederilor art. 129 alin. (14) și art. 196 alin. (1), lit. a) din Ordonanța de Urgență a Guvernului nr. 57/2019 privind Codul Administrativ cu modificările și completările ulterioare.

Consiliul local al orașului Deta adoptă prezenta hotărâre:

Art. 1 - Se aprobă cofinanțarea „Proiectului regional de dezvoltare a infrastructurii de apă și apă uzată din județul Timiș, în perioada 2014-2020”.
Art. 2 - Se aprobă contribuţia proprie ce revine Orașului Deta la „Proiectul regional de dezvoltare a infrastructurii de apă și apă uzată din județul Timiș, în perioada 2014-2020”, pentru asigurarea părții de cofinanțare în cuantum de 80.933 lei (fără TVA), din valoarea investiției de 323.733 lei (fără TVA) – cheltuieli eligibile pentru orașul Deta. 
Art. 3 - Primăria orașului Deta se obligă să asigure resursele financiare necesare implementării optime a proiectului în condiţiile acordării finanţării nerambursabile, pe durata derulării „Proiectului regional de dezvoltare a infrastructurii de apă și apă uzată din județul Timiș, în perioada 2014-2020”. Sumele necesare cofinanţării vor fi cuprinse în bugetul local aferent perioadei de implementare a proiectului. 

Art. 4 - Cu aducerea la îndeplinire a prevederilor prezentei hotărâri se încredințează Serviciul Buget, contabilitate, finanțe, impozite și taxe din cadrul Aparatului de specialitate al Primarului orașului Deta.

Art. 5 - Prezenta hotărâre se comunică, prin intermediul secretarului general al orașului, în termenul prevăzut de lege:

- Instituției Prefectului-Județul Timiș;

- Primarului Orașului Deta;

- Compartimentului Administrație publică, protocol;

- Compartimentului Dezvoltare economico-socială, prognoze și analize;

- Serviciului Urbanism, autorizarea executării lucrărilor şi administrarea patrimoniului;

- Serviciului Buget, contabilitate, finanțe, impozite și taxe;

- Consiliului Județean Timiș;

- Asociației de Dezvoltare Intercomunitară Apă-Canal Timiș;

- Aquatim SA;

- prin publicare pe site-ul www.detatm.ro – Monitorul oficial local.

